બાળપણમાં જ સપ્તક સ્કુલ ઓફ મ્યુઝીકમાંથી તબલાની તાલીમ લીધેલ આકાશ ભટ્ટ આમ તો એક સંગીતકારની સાથે સાથે પ્રવૃત્ત આર્કિટેક્ટ પણ છે. ૨૦૦૧ થી ૨૦૧૪ દરમ્યાન તેઓ પૂર્વ યુરોપમાં રહ્યા જેમાં તેઓને SOROS ફાઉન્ડેશન દ્વારા પરફોર્મિંગ આર્ટસમાં સ્કોલરશીપ પ્રદાન કરવામાં આવી. તેઓએ બાલ્કન, શેફાર્ડીક, ટર્કીશ/ઓરીએન્ટલ અને એરેબીક જેવી જુદીજુદી સંસ્કૃતિક સંગીત શૈલીઓમાં કામ કર્યું છે, તેમજ કન્ટેમ્પરરી અને એથનો જેઝ ફ્યુઝન જેવા સંગીતનાં પ્રકારનો અભ્યાસ પણ કર્યો છે. અમદાવાદની દર્પણ સંસ્થા સાથે તેઓ નિયમિતપણે જોડાયેલા રહ્યા છે તેમજ ભારતનાં તેમજ બહારના કલાકારો સાથે મળીને હિન્દુસ્તાનનાં અલગ-અલગ આર્ટ ફેસ્ટીવલસમાં પર્ક્શનિસ્ટ તરીકે પરફોર્મ કરતા આવ્યા છે.